
ț GALACTION 


DIN MILA LUI DUMNEZEU, 
EPISCOP AL SFINTEI EPISCOPII A ALEXANDRIEI 
ȘI TELEORMANULUI 


TUTUROR DREPTCREDINCIOȘILOR CREȘTINI, 
CINULUI MONAHAL, PREA CUCERNICILOR ȘI 
PREA CUVIOŞILOR 
PĂRINȚI 
DIN ACEASTĂ SFÂNTĂ ȘI DE DUMNEZEU 
PĂZITĂ EPISCOPIE, 

HAR, PACE, SĂNĂTATE ȘI 
ALESE BUCURII DUHOVNICEȘTI DE LA 
DUMNEZEU, 

IAR DE LA NOI PĂRINTEASCĂ ÎMBRĂȚISARE ȘI 
ARHIEREASCĂ 
BINECUVÂNTARE 


» Veniți să bem băutură nouă, nu din piatră 
seacă făcută cu minuni, ci din izvorul 
nestricăciunii, cel izvorât din mormântul lui 
Hristos, prin care ne întărim. ” 

(Irmosul, Cântarea a 3-a, Utrenia Învierii) 


lubiţii noștri fii duhovnicești, 


Se cuvine să aducem prinos de mulțumire şi 
smerită recunoștință Bunului Dumnezeu, Care ne-a 
învrednicit să ajungem în aceste zile ale Invierii 


Domnului nostru lisus Hristos. Bucurie fără de 
margini este pentru NOI, creştinii, prăznuirea Sfintelor 
Paşti, fiindcă Hristos, prin Învierea Sa cea de a treia 
zi. ne-a trecut de la moarte la viață șI de pe pământ și 
de la cele pământeşti, la Cer și la cele cerești. De 
aceea, Sfânta Biserică ne cheamă astăzi cu tărie: 
„Veniţi să bem băutură nouă, nu din piatră seacă 
făcută cu minuni, ci din izvorul nestricăciunii, cel 
izvorât din mormântul lui Hristos, prin care ne 
întărim ”, după ce în timpul Sfântului și Marelui Post 
n-a încetat să ne adreseze chemarea: ,„, Vino, ticăloase 
suflete, împreună cu trupul tău, de te mărturiseşte la 
Ziditorul tuturor. ”! 

Cercetând Scripturile vedem că această 
chemare mântuitoare au auzit-o Sfinţii Apostol de la 
Însuşi Domnul nostru Hristos: „Vino după mine ”,- îi 
spune lui Matei, cel ce şedea la vamă; ,, Veniți și veți 
vedea! ">, le spune celor doi ucenici Andrei și loan. 
căutători de dreptate şi de adevăr şi iarăşi Sfinţilor 
Apostoli „ Veniți după Mine şi vă voi face pescari de 
oameni "*; ,, Urmează-mi ", aude chemarea şi Sfântul 
Apostol Filip. Este o chemare care nu sileşte, nu 





' Cântarea |, glasul al 6-lea, Canonul Sfântului Andrei Criteanul: 
2 Matei IX, 9; 


* Ioan I, 39; 
* Marcu |, 17; 
” Ioan 1,43; 





constrânge pe nimeni, nu anulează libertatea noastră, 
dar care este totodată de nerefuzat, iar răspunsul nu 
poate fi decât imediat, total, fără ezitări. Nici n-ar fi 
cu putinţă un altfel de răspuns la chemarea Celui 
care, limpede, ne-a spus: „Eu sunt Calea, Adevărul şi 
Viața. Nimeni nu vine la Tatăl Meu decăt prin 
Mine”, Eu sunt lumina lumii: cel ce Îmi urmează 
Mie nu va umbla în întuneric, ci va avea lumina 
vieții. ” 

Învierea Domnului reprezintă o chemare 
existenţială. În ea se poate asculta ecoul primei 
chemări pe care Dumnezeu a adresat-o creației când 
a adus-o din neființă la ființă. Creaţia din nimic este 
temeiul dependenței de Dumnezeu. Lumea este 
comuniune cu Dumnezeu și cu semenii şi fiinţează 
din voia iubitoare a lui Dumnezeu, iar fără El tinde 
spre nimic. Astfel, depărtarea de Dumnezeu devine 
îmbrăţişare a nefiinţei şi moarte veşnică. ȘI precum 
la chemarea întru fiinţă, nimic din cele create nu a 
putut spune „nu”, tot astfel, un refuz la chemarea 
Sfintei Învieri ar fi de neînțeles. Sfânta Scriptură ne 
relatează că Dumnezeu l-a creat pe om cu trup și 
suflet: „,Juând Domnul Dumnezeu țărână din pământ, 
a făcut pe om şi a suflat în fața lui suflare de viață şi 





* Joan XIV, 6; 
7 Joan VIII, 12; 


s-a făcut omul fiinţă vie." Cu toate că Dumnezeu a 
sădit veşnicia în inima omului, acesta s-a lepădat de 
viaţa veşnică prin neascultarea sa și a căzut în braţele 
morții, atât a celei trupeşti cât şi a celei duhovnicești. 
Înainte de a se arăta ca o realitate, moartea a fost 
pomenită de Dumnezeu primilor oameni ca o 
posibilitate, cu scopul de a-i feri de aceasta. Ziditorul 
i-a rânduit omului fericirea de care să se bucure 
împlinind ascultarea faţă de porunca Sa. Piatra de 
încercare a fost pomul oprit: „În ziua în care vei 
mânca din el, vei muri negreşit'”, i-a spus Domnul 
Dumnezeu lui Adam. Omul a gustat, însă nu a pierit 
îndată din punct de vedere fizic. Din acea zi el a 
devenit însă muritor și a murit întâi duhovnicește. 
căci harul Sfântului Duh S-a îndepărtat de la el. 
Omul a continuat să trăiască trupeşte, dar era mort cu 
duhul. Dacă nu s-ar fi arătat mila și iubirea lui 
Dumnezeu cea fără de margini pentru omul căzut. 
acesta ar fi pierit pe veci. Însă, Dumnezeu a făgăduit 
lui Adam şi Evei că le va trimite un Răscumpărător 
ŞI, potrivit planului din veci al lui Dumnezeu, Acesta 
a venit în persoana Fiului lui Dumnezeu, Mântuitorul 
lisus Hristos. Pe Golgota, Domnul Hristos a 
răscumpărat, o dată pentru totdeauna, prin vărsarea 





5 Facere II, 7; 
” Facere II, 17; 


Sângelui Său nevinovat, greşeala întregului neam 
omenesc şi, cu dragostea Sa, a izbăvit pe Adam şi pe 
toți urmaşii lui de păcat, de blestem și de moarte. 

Nimeni dintre muritori nu ar fi putut dobândi 
această biruinţă. Numai Fiul lui Dumnezeu, „Ce/ 
Unul-Născut” a dobândit această supremă biruinţă, 
jertfindu-Se pe Sine şi „dându-și sufletul Său drept 
preț de răscumpărare pentru mulţi.” EL, „Care 
Dumnezeu fiind în chip... S-a deşertat pe Sine, chip 
de rob luând..., S-a smerit pe Sine, ascultător 
făcându-Se până la moarte, și încă moarte de 
cruce”! „cu cei făcători de rele a fost numărat... a 
purtat fărădelegile multora şi pentru cei păcătoşi 
Și-a dat viața '!*, pentru că „Dumnezeu așa de mult a 
iubit lumea, încât pe Fiul Său, Cel Unul-Năâscut L-a 
dat, ca oricine crede în El să nu piară ci să aibă 
viață veşnică. ”1* „Mai mare dragoste decât aceasta 
nimeni nu are, ca sufletul lui să şi-l pună pentru 
prietenii săi. '!* 

Aceste adevăruri, despre jertfa Mântuitorului 
Hristos, săvârşită din dragoste, pentru mântuirea 
oamenilor din osânda morții veșnice, ne duc la 


10 Matei XX, 28; 
!! Filipeni II, 6-8; 
12 Isaia LIII, 12; 
15 Joan III, 16; 

14 loan XV, 13; 


înțelegerea că Sfânta Înviere este chemarea dragostei 
lui Dumnezeu pentru Adam cel căzut, este chemarea 
lui Hristos Cel Înviat către întreaga umanitate căzută, 
către noi toţi. În această noapte plină de lumină, în 
chemarea slujitorilor sfintelor altare ,,Veniți de 
primiți — lumină!” auzim  alevea chemarea 
Mântuitorului Hristos ,„, Veniţi de primiţi lumină! ” voi 
cei ce locuiţi în „/atura umbrei morţii”, „, Veniţi la 
Mine toţi cei osteniți și impovăraţi și Eu vă voi 
odihni pe voi."!0 Arătându-Se ucenicilor Săi la 
Marea Tiberiadei, după Înviere, Mântuitorul îi chemă 
pe aceştia „Veniți să prânziţi”!”, iar astăzi Sfânta 
Biserică ne cheamă pe noi pe toți „Veniți să bem 
băutură nouă, nu din piatră seacă... ci din izvorul 
nestricăciunii, cel izvorât din mormântul lui 
Hristos. ” Ce este această „băutură nouă? Ce este 
această băutură spre care ne cheamă Biserica, dacă 
nu Sângele cel sfânt și Trupul cel îndumnezeit al 
Mântuitorului Hristos, pe care îl primim în Sfânta ȘI 
Dumnezeiasca Împărtășanie. De aceea, spune 
cântarea că în ea „ne întărim ”, adică în băutura cea 


et tina. 6 iii si IE aaa 
5 Isaia IX, 1; 

19 Matei XI, 28; 

loan XXI, 12; 


nouă şi în mormântul lui Hristos, în cel care a purtat 
viața cea adevărată, ,, viața și lumina oamenilor. "18 
Trupul euharistic al lui Hristos este Trupul Cel 
inviat din morți, care se dăruieşte lumii prin Sfântul 
Duh, în toate timpurile şi în toate locurile. Învierea 
este, aşadar, nu doar un eveniment aşteptat de om, ci 
accesibil credincioşilor prin Sfânta Împărtășanie. Ne 
impărtăşim de el numai în măsura în care ne facem 
părtaşi şi noi, suferințelor, Crucii și morții 
Mântuitorului Hristos. De aceea, Sfânta Biserică a 
rânduit ca perioadă de pregătire pentru Sfintele Paști, 
Postul Mare. Tot din sfântă rânduială, Biserica, 
asemenea unei mame iubitoare, prin duminicile 
premergătoare postului, ne învață smerenia 
vameșului şi pocăința fiului risipitor, ne aduce aminte 
de înfricoșătoarea judecată şi de izgonirea din rai a 
lui Adam din pricina neascultării. Astfel, ca nişte 
„izgoniți din rai”, căci de la această stare trebuie să 
plecăm, păşim pe calea postului de patruzeci de zile, 
în care, pe lângă renunțările de ordin alimentar 
trebuie să intrăm în acea stare duhovnicească în care 
să ne întâlnim, cu noi înşine, dar şi cu aproapele, în 
împlinirea poruncii iubirii. Postul este o şcoală și un 
binecuvântat prilej de reflecţie la condiția noastră 





18 Joan |, 4; 


prin care trebuie să ajungem la acea stare, în care ne 
asumăm, cu nădejde, Taina Crucii, pentru a ne 
împărtăşi de bucuria Sfintei Învieri. Şi cu cât 
asumarea noastră este mai intensă, cu atât bucuria va 
fi mai mare. Ne întărim în această înțelegere dacă 
ascultăm cum ne învață Sfântul Maxim 
Mărturisitorul: „,...harul Duhului nu se micșorează în 
cei ce se împărtăşesc de el, chiar dacă unul primeşte 
mai mult, iar altul mai puţin, din har. Pentru că 
fiecare dobândeşte după măsura credinţei lui 
arătarea Duhului. Aşa încât, fiecare iși este 
distribuitorul propriu al harului "1%. Aşadar, lucrarea 
harului este pe măsura credinţei celui ce-l primeşte şi 
a efortului personal prin care își arată, în mod 
concret, credinţa. 

Credinţa Sfinților Apostoli în moartea și 
Învierea Mântuitorului le-a dat acestora o putere 
sufletească de o intensitate necunoscută vreodată. 
Predicând, Apostolii trăiau moartea și Învierea lui 
Hristos. În ceea ce erau, gândeau și făceau, era 
Hristos Cel mort şi înviat. Acest fapt i-a dat putere 
Sfântului Apostol Pavel să spună cu atâta 
convingere: „M-am răstignit împreună cu Hristos; şi 





19 Sfântul Maxim Mărturisitorul, Răspunsuri către Talasie, în Filocalia, vol. 
III, Editura Humanitas, București, 2009, p. 218; 

nu eu mai trăiesc, ci Hristos trăieşte în Mine. "2 
„Căci pentru mine viaţă este Hristos, iar moartea un 
câștig. '-! 

Pentru noi, creştinii, viața aceasta este o şcoală 
în care învăţăm cum să dobândim nemurirea și să 
moştenim viața veșnică. Dar, ca să învieze împreună 
cu Hristos, omul trebuie mai întâi să moară împreună 
cu EI şi să trăiască viaţa lui Hristos, ca şi cum ar fi 
propria-i viață. 


lubiţi fii ai Invierii Domnului, 


Postul, ca renunțare de bunăvoie la anumite 
alimente, nu este și nu a fost o practică exclusiv 
creștină. A existat și în alte religii şi este prezent 
chiar în afara sferei religioase, ca, de exemplu, în 
anumite diete sau terapii. Însă, este necesar să 
cunoaștem unicitatea postului creştin, care ne este 
relevată în legătura dintre două evenimente din 
istoria mântuirii. Primul este încălcarea postului de 
către Adam, în Rai, când a mâncat din pomul oprit. 
Astfel, ni se descoperă păcatul originar. Cel de-al 
doilea eveniment este legat de Mântuitorul lisus 
Hristos. El îşi începe activitatea Sa pământească 


20 Galateni II, 20; 
2! Filipeni I, 21; 


postind. Adam a fost ispitit și a căzut în ispită — 
Hristos Domnul a fost ispitit şi a biruit ispita. 
Consecințele căderii lui Adam sunt alungarea lui din 
Rai şi moartea, iar roadele biruinţei lui Hristos sunt 
întoarcerea noastră în Rai şi „omorărea morţii. 
Înţelegem că, din perspectiva importanţei, postul este 
reliefat ca ceva de viaţă şi de moarte, capital și 
decisiv. Pentru noi, creştinii de astăzi, trăitori și 
mărturisitori ai Luminii Sfintei Învieri, postul este 
pregătire şi cale de acces către unirea cu Dumnezeu, 
prin împărtăşirea cu vrednicie cu Sfântul Trup și 
Sânge al Domnului Hristos Cel Înviat. Mult folos 
sufletesc vom dobândi dacă vom pune la inimă 
cuvintele Sfântului loan Gură de Aur care ne învaţă 
despre Postul Sfintelor Paști, zicând: „Dacă te va 
intreba vreun iudeu sau vreun păgân pentru ce 
postești, Să nu-i Spui că postești pentru Paşti, nici 
pentru cruce, pentru răstignirea Domnului, căci îi 
dai prilej de atac. Căci noi nu postim nici pentru că 
se apropie Paştele, nici pentru că vine ziua crucii, a 
răstignirii Domnului, ci postim pentru păcatele 
noastre, pentru că avem de gând să ne împărtăşim cu 
Sfintele Taine. Paştile nu-s pricină nici de post, nici 
de jale, ci de bucurie și veselie. 2? 


** Sfântul loan Gură de Aur, Cuvânt împotriva oamenilor. Către iudei, 
Editura IBMBOR, Bucureşti, 2007, p. 281-282; 

Cu adevărat, Învierea Domnului este 
„Sărbătoare a sărbătorilor şi  Praznic al 
praznicelor şi nici O altă zi nu este atât de cântată ȘI 
de preamărită. Ea este bucurie de neprăit șI veselie 
fără de margini, pentru că ne reaşază pe drumul vieții 
veşnice, pe calea împărăției, spre sânul de iubire ȘI 
comuniune al Tatălui Ceresc. „De /a inceputurile 
sale, creştinismul a fost o proclamare a bucuriei 
-bucuria Învierii— a singurei bucurii posibile pe 
pământ. El a făcut imposibilă orice altă bucurie, pe 
care, de obicei, o socotim posibilă. Dar, în cadrul 
acestei imposibilități, chiar în străfundul acestei 
intunecimi, el a vestit şi a împărtășit o nouă si 
atotcuprinzătoare bucurie, şi cu această bucurie el a 
transformat Sfârșitul într-un Început — Începutul Vieţii 
veşnice. Fără vestirea acestei bucurii, creştinismul 
este de neințeles. Doar ca bucurie, Biserica a biruit 
in lume și, a pierdut lumea atunci când a pierdut 
această bucurie și a încetat să fie o mărturie 
credibilă a acesteia." Atunci când Hristos Domnul, 
răstignit fiind, a strigat cu glas mare: „Dumnezeul 
meu, Dumnezeul meu pentru ce M-ai părăsit? ”, El a 
închipuit strigătul umanității care L-a pierdut pe 





23 Preotul Profesor Alexander Schmemann, Pentru viața lumii, Sacramentele 
și Ortodoxia, traducere Pr. prof. dr. Aurel Jivi, Editura Institutului Biblic şi 
de Misiune Ortodoxă, Bucureşti, 2001, p. 24-25; 

Dumnezeu. Aceasta era singura şi adevărata tragedie, 
celelalte dureri ale umanităţii fiind numai consecinţe 
ale acesteia. A-L pierde pe Dumnezeu echivalează cu 
singurătatea, cu foamea, cu despărţirea, cu moartea. 
Dacă persoana umană nu e în comuniune cu 
Dumnezeu, acea persoană nu mai este deplină. 
Natura umană presupune harul. Acest adevăr îl 
exprimă în frumoase cuvinte Sfântul Nicolae 
Velimirovici când ne învaţă zicând: „Un lac fără apă 
mai poate [i numit lac? Nu; e mai degrabă un crater 
uscat. Un om fără Dumnezeu poate fi numit om? Nu; 
e mai degrabă un mormânt. După cum apa e tot ce-i 
mai de seamă dintr-un lac, tot aşa Dumnezeu în om. 
Lacul fără apă nu e lac, omul fără Dumnezeu nu e 
Om. "79 

Mântuitorul Însuşi ne întărește această 
înțelegere când ne îndeamnă: „Rămâneți în Mine şi 
Eu în voi, precum mlădița nu poate să aducă roadă 
de la sine, dacă nu rămâne în viţă, tot așa nici voi, 
dacă nu rămâneți în Mine... Cel ce rămâne în Mine și 
Eu in el, acela aduce roadă multă, căci fără Mine nu 
puteţi face nimic. "25 În unire cu Hristos noi primim 
iubirea Lui şi suntem chemaţi să o împărtăşim unii 


“ Sfântul Nicolae Velimirovici, Predici, ed. a II-a, Editura Ileana, București, 
2006, p. 385; 
25 loan XV, 4-5; 

altora. Numai în comuniune de iubire cu Hristos 
devine posibilă însăşi împlinirea poruncii iubirii. 
„Iubiți pe vrăjmaşii voştri", ne poruncește Domnul 
Hristos. Dar cum să-i iubim pe cei pe care, de fapt, 
nu-i iubim? Noi iubim pe cei apropiaţi, pe cei ce ne 
iubesc pe noi, însă acest grad de iubire ar fi posibil și 
fără Hristos. Pentru a depăşi acest nivel, pentru a 
ajunge la cea mai înaltă treaptă, aceea de a iubi pe cei 
ce ne urăsc pe noi, este nevoie de împărtăşire din 
iubirea lui Hristos. Numai în Hristos devenim 
capabili de o asemenea iubire şi putem grăi într-un 
glas cu Apostolul: „7/oate le pot întru Hristos, Cel 
care mă întăreşte. "* 


lubiţi fii sufletești, 


Învierea Domnului lisus Hristos constituie 
însăși inima credinței creştine, a „veștii bune" 
creștine. Și totuşi, în viaţa reală a creştinilor din 
zilele noastre, credinţa în Înviere ocupă un loc foarte 
restrâns, oricât de paradoxal ar putea părea acest fapt. 
Spunem acest lucru, deoarece această credință a 
devenit cumva înceţoșată, în aşa fel încât creştinul de 





25 Matei V, 44; 
2! Filipeni IV, 13; 

astăzi, fără a sesiza acest aspect şi fără a tăgădui 
Învierea, reuşeşte cumva să o evite. El a încetat să 
mai trăiască în Înviere aşa cum 0 făceau primii 
creştini. De aceea, chiar şi atunci când simte o 
oarecare bucurie în noaptea Sfintelor Paşti, aceasta se 
dovedeşte a fi o biată emoție a sufletului însetat de 
bucurie şi de pace. De aceea, nu poate păstra bucuria 
Învierii dincolo de Săptămâna Luminată, în viaţa de 
ZI CU ZI. 

Cugetul religios al omului contemporan, 
copleșit de duhul „grijii de multe”, percepe adesea 
Învierea lui Hristos ca pe o minune, ceea ce desigur 
ȘI este, dar care se aplică exclusiv la Cel Înviat. 
Lipseşte acea bucurie a creștinismului primar, vie şi 
mărturisitoare, care a continuat să se manifeste prin 
cultul, imnurile şi rugăciunile Bisericii; acea bucurie 
care nu a încetat să despartă Învierea Domnului de 
învierea universală, a tuturor oamenilor. Mai mult 
decât atât, am putea spune că tradiţia liturgică a 
Bisericii chiar pune accent pe învierea noastră 
spirituală, care îşi are izvorul în evenimentul istoric 
al Sfintei Învieri, pentru că aceasta se realizează la 
fiecare Sfântă Liturghie, când ne împărtăşim cu 
Sfântul Trup şi Sfântul Sânge al Mântuitorului. Este 
necesar să conștientizăm că Sfânta Liturghie 
corespunde ascensiunii ascetice a creştinilor către 

Dumnezeu, în timpul căreia noi continuăm să cădem, 
iar Dumnezeu continuă să ne ridice. Să credem cu 
tărie că avem un Dumnezeu mai mare decât orice 
necaz sau întristare am întâlni, un Dumnezeu care a 
biruit moartea, care ne iubeşte şi doreşte să viețuim 
veşnic alături de EI. 

Pentru a trăi aşa cum se cuvine bucuria 
Sfintelor Paşti, să ne întărim în credinţă, să plecăm 
mai des genunchiul la rugăciune, să înmulţim fapta 
cea bună la tot pasul. Suntem chemaţi ca, oriunde ne 
aflăm, fie în familie, fie în comunitate, fie la locul de 
muncă, să săvârşim faptele milei trupești și ale celei 
sufleteşti, încredințaţi fiind că orice „Pine ” făcut este 
o mică înviere. Pentru a ne împărtăși de darurile 
Sfintei Învieri suntem chemaţi să fim „în lume”, dar 
nu „ai lumii”; să sădim în sufletele noastre 
încredințarea că întotdeauna „a fi este superior lui 
„aavea-. 

În același duh cu Sfântul Apostol şi 
Evanghelist loan, care socotea că dacă s-ar fi scris cu 
de-amănuntul toate câte a făcut Hristos, lumea 
aceasta n-ar fi putut încăpea cărțile ce s-ar fi scris, şi 
Noi vă mărturisim cu smerenie că puţine v-am spus 
din câte s-ar fi putut spune despre Invierea Domnului 
Hristos! Însă avem încredințarea că Dumnezeu, 
Părintele Luminilor, de la Care este toată darea cea 


15 


bună și tot darul cel desăvârşit, le va aşeza şi înmulți 
în inimile voastre. 

Împărtăşindu-vă din inimă aceste gânduri, vă 
imbrățişăm cu părintească dragoste pe toți şi vă 
dorim să aveți parte de zile îndelungate, în pace, cu 
bucurie şi sănătate deplină şi vă adresăm vestirea cea 
de lumină purtătoare: 


HRISTOS A ÎNVIAT! 


Al vostru de tot binele doritor şi către 
Domnul Cel Inviat totdeauna rugător, 


ț GALACTION 


EPISCOPUL ALEXANDRIEI ȘI 
1ELEORMANULUI 

Dată în reședința Noastră episcopală din Alexandria 
la Praznicul Învierii Domnului nostru lisus Hristos, 
în anul mântuirii 2022. 

